പാരി ചാനൽ

പാരി ചാനൽ മധ്യ കനേഡിയൻ ആർട്ടിക് ദ്വീപസമൂഹത്തിലൂടെയുള്ള ഒരു പ്രകൃതിദത്ത ജലപാതയാണ്. അതിന്റെ കിഴക്കൻ മൂന്നിൽ രണ്ട് ഭാഗവും നുനാവട്ട് പ്രദേശത്തും, പടിഞ്ഞാറൻ മൂന്നാം ഭാഗം (110° പടിഞ്ഞാറ്) വടക്കുപടിഞ്ഞാറൻ പ്രദേശങ്ങളിലാണ്. കിഴക്ക് നിന്ന് പടിഞ്ഞാറ് ഭാഗത്തേയ്ക്ക് നീളുന്ന ഇത് കിഴക്ക് ബാഫിൻ ബേയെ പടിഞ്ഞാറ് ബ്യൂഫോർട്ട് കടലുമായി ബന്ധിപ്പിക്കുന്നു. വടക്കുപടിഞ്ഞാറൻ പാതയിലേക്കുള്ള ഏക പ്രായോഗിക പ്രവേശന കവാടമാണ് ഇതിന്റെ കിഴക്കേയറ്റം. അതിന്റെ പടിഞ്ഞാറൻ അറ്റം മഞ്ഞു നിറഞ്ഞിട്ടില്ലെങ്കിൽ ദ്വീപസമൂഹത്തിൽ നിന്നുള്ള ഒരു സ്വാഭാവിക നിർഗ്ഗമന മാർഗ്ഗമായി പ്രവർത്തിക്കുന്നു. എലിസബത്ത് ദ്വീപുകളെ ഈ ചാനൽ വടക്ക് ഭാഗത്ത് നുനാവട്ടിൻറെ ബാക്കിഭാഗങ്ങളിൽനിന്ന് വേർതിരിക്കുന്നു.

കിഴക്ക് നിന്ന് പടിഞ്ഞാറോട്ട് ലങ്കാസ്റ്റർ സൗണ്ട്, ബാരോ കടലിടുക്ക്, വിസ്‌കൗണ്ട് മെൽവില്ലെ സൗണ്ട്, മക്ലൂർ കടലിടുക്ക് എന്നിവയാണ് ചാനലിനു സമീപസ്ഥമായ പെരെടുത്തു പറയാവുന്ന മറ്റു ഭാഗങ്ങൾ. തെക്ക് ഭാഗത്തായി ബാഫിൻ ദ്വീപ്, അഡ്മിറൽറ്റി ഇൻലെറ്റ്, ബാഫിൻ ദ്വീപ് ഉൾപ്പെടുന്ന  ബ്രോഡ്യൂർ പെനിൻസുല, ബൃഹത്തായ ബൂത്തിയ ഉൾക്കടലിലേക്ക് നയിക്കുന്ന പ്രിൻസ് റീജന്റ് ഇൻലെറ്റ്, സോമർസെറ്റ് ദ്വീപ്, തെക്കുഭാഗത്തേയ്ക്കുള്ള പ്രധാന പാതയായ പീൽ സൗണ്ട്, പ്രിൻസ് ഓഫ് വെയിൽസ് ദ്വീപ്, മഞ്ഞുറഞ്ഞു കിടക്കുന്ന മക്ലിന്റോക്ക് ചാനൽ, വിക്ടോറിയ ദ്വീപ്, ഇടുങ്ങിയ പ്രിൻസ് ഓഫ് വെയിൽസ് കടലിടുക്ക്, ബാങ്ക്സ് ദ്വീപ് എന്നിവയുണ്ട്. വടക്ക് ഭാഗത്ത് ഡെവൺ ദ്വീപ്, വെല്ലിംഗ്ടൺ ചാനൽ, കോൺവാലിസ് ദ്വീപ്, മക്ഡൊഗൽ സൗണ്ട്, ബാതർസ്റ്റ് ദ്വീപ്, മെൽവില്ലെ ദ്വീപ്, പ്രിൻസ് പാട്രിക് ദ്വീപ് എന്നിവയുണ്ട്.

1819-ൽ മെൽവില്ലെ ദ്വീപ് വരെ എത്തിയ ആർട്ടിക് പര്യവേക്ഷകനായ വില്യം എഡ്വേർഡ് പാരിയുടെ പേരിലാണ് പാരി ചാനൽ അറിയപ്പെടുന്നത്, പിന്നീട് മഞ്ഞുറഞ്ഞ മക്ലൂർ കടലിടുക്കിൽ അദ്ദേഹത്തിന് തടസം നേരിട്ടു.. ഇത്രയും ദൂരം പടിഞ്ഞാറോട്ട് പോയ അടുത്ത കപ്പൽ 1850-ൽ എഡ്വേർഡ് ബെൽച്ചർ പര്യവേഷണത്തിന്റെ ഭാഗമായുള്ളതായിരുന്നു.

 അവലംബം 

വർഗ്ഗം:കനേഡിയൻ ആർട്ടിക് ദ്വീപസമൂഹം
വർഗ്ഗം:പാതകൾ